Izvor: N1

Gošća Novog dana bila je komunikacijska stručnjakinja Ankica Mamić. Donosimo naglaske iz razgovora.

Kako komentirate incident u Saboru, verbalni sukob ministrice Dalić i Mostova Mira Bulja?

Ministrica je bila prenervozna, a i predsjednik Sabora ju je upozorio da je istupila mimo Poslovnika. Očito je da je Dalić tako reagirala jer je u pitanju njena djedovina, sigurno tu ima i osobnih emocija...

Je li SDP relevantna oporba i kakav je sada status te stranke?

SDP je relevantna oporba po broju zastupnika u Saboru, ali, s druge strane, stranka je dio političke nomenklature ostavštine Zorana Milanovića, to nisu Bernardićevi ljudi koji će ga podržavati. Mislim da tu leži najveći problem SDP-a. Njihovi istupi su strelice prema vlastitom predstavniku. U tom smisliu sigurno je Bernardiću teško, od zastupnika koje možemo nazvati njegovim ne vidimo ih puno niti ih ima puno...

Nagađa se da će SDP opet angažirati stručnjaka Alexa Brauna kako bi im popravio rejting. Kako to komentirate?

Braun niti bilo koji drugi strani sručnjak ne može raditi bez domaćih stručnjaka, ako ne živite ovdje vi ne možete dobro poznavati kontekst... Mislim da je to u redu ako si to mogu priuštiti, jer njegove satnice su deset puta veće nego one domaćih stručnjaka.

Može li Most SDP-u preuzeti ulogu najače oporbene stranke?

Mogli bi što se tiče glasnoće, a dosta su i jasni u komunikaciji, nemaju unutarstarnčake borbe. U smislu glasnoće mogu, ali gledajjući rejting - mislim da ne mogu. Mislim da će SDP-a ostati najjača oporbena stranka...

Ivan Pernar je dosta aktivan u Saboru, kako komentirate njegove istupe?

Mi do sada nismo imali takvog zastupnika, mislim da je njegovoih ključnih 15 minuta slave prošlo. Inače kada je u pitanju izlaganje saborskih zastupnika, previše je lakdrija, a premalo ozbiljnih rasprava.

Koliko na sve utječu društvene mreže?

Metaforički gledano najvažniji urednici medija su Facebook i Twitter algoritmi. Kada nakon radnog dana navečer dođete doma najčešće provjerite njih i radite selekciju što možete konzumirati, a što ne.

Mogu li Facebook objave nadomjestiti pravo novinarstvo? Stranke komuniciraju preko društvenih mreža, a često ignoriraju novinarske upite.

Apsolutno je nužno da se odgovara na novinarska pitanja. Kada je u pitanju Facebook, postavlja se pitanje relevantnosti, ali to je dobar način da se prenese poruka mainstream medijima, to je alat kako bi se došlo do mainstream medija.

Koliko je važno da premijer i drugi političari odlaze na poplavljena mjesta. Jesu li njihovi posljedni odlasci zapravo neka vrsta opravdanja za zakašnjelu reakciju na požare, posebno onaj veliki u Splitu?

Ljudi koji su u nevolji žele vidjeti da vlast participira, ali ako to postane samo sebi svrhom, to je nepotrebno. Ljudima u nevolji važnije je da postoji sustav koji funkcionira, nego da vide premijera ili predsjednicu. Osjećaj da se s vama dijeli nevolja, ljudima dobro dođe. No, ključno je postaviti pitanje zašto mi imamo poplave, a Nizozemska koja je ispod razine mora ih nema. Pitanje je što je s odlivnim vodama, i što su Hrvatske vode radile godinama, pravo pitanje je zašto ništa nisu napravile godinama...

Jesu li odlasci premijera i predsjednice u poplavljeni Zadar i Nin bili i u predizborne svrhe, je li počela kampanja?

Mene je zasmetalo da su išla dva protokola. Od odlaska tamo neće biti štete, a koliko će utjecati na izbore, vidjet ćemo. Izbori su daleko, to se zaboravi.

Je li predsjednica Grabar Kitarović u kampanji za još jedan mandat?

Da, vidljivo je da je predsjednica u kampanji, ona traži poziciju centra kako bi pridobila i birače koji nisu HDZ-ovi. Spekulira se da nije potpuna sigurna podrška HDZ-a za njenu kandidaturu, pa nastoji biti što bliže biračima...

Kako se Plenković nosi s desnom frakcijom u HDZ-u, je li to njegov najveći problem?

Mislim da je to više mit nego istina. Stalno se kroz medije povlači da ima on problema s desnom frakcijom, ali ja nema taj dojam. Povremeno popuštanje desnijim zahtjevima je pragmatičnost, to nije pitanje stava. Morate u jednom trenutku donijeti odluku što vam je veća šteta, a cilj je održati stranku na okupu. Čuvanje stranke je jako važno. Pogledajte što se događa u SDP-u, jedino što vidite je da su to bili Milanovićevi ljudi i da su sada protiv Bernardića.

Je li Vas iznenadila podrška predsjednice ministrici Divjak i provođenju kurikularne reforme?

Nije me iznenadila. Kurikularna reforma se često koristi kao spin, kako bi se maknuo pogled od stvari koji se ne riješavaju ili se dobro ne riješavaju. Predsjednica je po ovom pitanju stala na stranu pobjednika.

Kako komentirate smjenu savjetnika predsjednice Domazeta Loše? Da li se njegovom smjenom predsjednica odmiče od desnice?

Izjavu Domazeta nisam cijelu vidjela, to je stvarno neprimjera izjava, nije za ovaj trenutak. Kad govorite kao savjetnik predsjednice morate biti sigurni da ona dijeli taj stav. To je bilo izletavanje, ona nije imala izbora već povući takav potez. A da li se odmiče od desnice? To pokazuje i podrška Divjak, sve su češće glasine da je neće podržati HDZ, približava se centru koji nema lidera. U RH postoji veliki politički prostor koji nitko ne pokriva, a izgledalo je da je to bio Most, no u ove dvije godine se razabralo da oni nisu taj centar, tako da je tu sada ti neki veliki prostor. Možda bi Braun mogao osmisliti prostor centra, prostor hrvatskog Cerara.

Sve se češće nagađa o povratku Milanovića i njegovoj predsjedničkoj kandidaturi.

Kandidirati se je legitimno pravo, ne vidim ništa sporno, ali ako vas nitko ne podržava već vi sami sebe - kandidatura može imati štetne poljedice...

Kako komentirate nastupe Ive Sanadera koji je izdao knjigu i komentirao politička zbivanja u Hrvatskoj?

Bez obzira što je pod raznim procesima i Sanader ima ljudska prava, ima pravo pisati, ali da javno komentira javnopolitičke događaje malo je delikatna tema. Ali mislim da svi znaju tko je Ivo Sanader, pa i najmlađi birači.

Imamo arbitražnu presudu sa Slovenijom, Agrokor, odluku arbitraže INA-MOL, Pelješki most i krizu s BiH, koje od tih tema bi mogle ove jeseni biti ključne Vladu i oporbu.



Tu su sve ključne teme. Sigurno je da će se otvoriti nerješeno pitanje granice s Crnom Gorom i pitanje granice na Šarengradskoj adi, to bi sve trebali biti ključeni poslovi naše diplomacije. Imamo tri diplomata na čelu države, oni bi trebali oformiti timove koji će braniti naše pozicije. Što se tiče Agrokora, Ledo i Jamnicu bi svi kupili, ali za cijeli Agrokor kupaca nema. To je sigurno proces koji će utjecati na sve gospodarske teme u Hrvatskoj...

Cijeli razgovor s Ankicom Mamić pogledajte u priloženom videu:

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.